《次韵梅花绝句》
宋代·喻良能

玉裙练帨清无尘，一笑唤回幽谷春。
天寒日暮故相恼，不怕近前丞相嗔。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。